To mænd på henholdsvis 22 og 29 år er ved Retten i Aalborg fredag blevet fængslet i fire uger, sigtet for omkring 10 forhold af indbrud og tyveri. - De er blandt andet sigtet for et villaindbrud i Arden og flere tyverier fra entreprenørfirmaer i Hobro, fortæller vicepolitikommissær Johan Nielsen fra lokalpolitiet i Himmerland om de to mænd der er fra Hobro-egnen. Grundlovsforhøret blev holdt bag lukkede døre, og Johan Nielsen kan derfor ikke fortælle meget mere om sagen. - Den 22-årige kærede varetægtsfængslingen, mens den 29-årige modtog den. De har i øvrigt erkendt flere af forholdene, siger Johan Nielsen. Årsagen til at politiet anmodede Retten om at lukke dørene er, at man har mistanke om at flere gerningsmænd kan være på fri fod.

Opsummering:
To unge mænd er varetægtsfængslet i fire uger, sigtet for indbrud og tyveri.